52. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 778 της 28 Σεπτ./3 Οκτ. 1979 (ΦΕΚ Α΄230) Περί εξαιρέσεως υπαλλήλων του Υπουργείου εσωτερικών από των περί εντοπιότητος διατάξεων.  Έχοντες υπόψη: 1.Τας διατάξεις των παρ. 1 και 4 του άρθρ. 83 του Π.Δ. 611/1977 «περί κωδικοποιήσεως εις ενιαίον κείμενον, υπό τίτλον «Υπαλληλικός Κώδιξ»,των ισχυουσών διατάξεων των αναφερομένων εις την κατάστασιν των υπαλλήλων του Δημοσίου και των Ν.Π.Δ.Δ.» και της παρ. 4 άρθρ.3 του Ν.Δ.216/1974 «περί συστάσεως Υπουργείου Προεδρίας Κυβερνήσεως».  2.Την υπ’ αριθ. 902/1979 Γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Εσωτερικών, αποφασίζομεν: Άρθρον μόνον.-Εξαιρούνται των διατάξεων της παρ.1 του άρθρ.83 του Π.Δ.611/1977 οι Διευθυνταί Εσωτερικών και οι Σύμβουλοι Νομαρχίας, όταν υπηρετούν εις Νομαρχίας εις τας οποίας υπηρετεί Γενικός Διευθυντής Νομαρχίας.  